FAU-møte Tunballen skole

Dato: 13.05.24, kl. 18.30

Sted: Personalrommet, Tunballen

**DELTAKERE**

|  |  |  |
| --- | --- | --- |
| **Klasse** | **Navn** | **Deltakelse** |
| 1 rød | Mangler |  |
| 1 blå | Eva Marie Lund |  |
| 2a | Asbjørn Blankenberg | Til stede |
| 2b | Espen Cederbeg | Til stede |
| 3a | Lise Tveito |  |
| 3b | Malene Oppheim | Forfall |
| 4a | Tina Kristensen | Forfall |
| 4b | Jannicke Engmark | Til stede |
| 5a | Monica Hattrem-Berge | Til stede |
| 5b | Anette Høgeli | Til stede |
| 6a | Eivind Hobbesland | Til stede |
| 6b | Thore Follerås |  |
| 7a | Vibeke Wold Sunde | Til stede |
| 7b | Jorunn Kristiansen | Til stede |
| Adm skole | Elin Vatne Knutsen | Til stede |

# Sak 31/23.24 Foreldrenettverk

Monica informerte om Foreldrenettverk som vil si at foreldre i en klasse blir kjent med hverandre og danner et nettverk. FAU er svært positive til dette opplegget og ønsker å starte opp dette også på Tunballen skole. Et godt foreldresamarbeid er en viktig ressurs for skolen, og foreldrenettverk er en arena for å drøfte store og små problemstillinger i en klasse.

Første samling høste-24 vil gjennomføres i forbindelse med første foreldremøte på høsten. FAU foreslår at det erstatter høstaktiviteten som ligger i årshjulet. Det vil komme mer informasjon om foreldrenettverk i begynnelsen av nytt skoleår.

Mer informasjon om dette finner man inne på KomFug sine hjemmesider. <https://www.komfug.no/fau-verktøykasse>

# Sak 32/23.24 Evaluering av byttedag

Byttedagen ble gjennomført torsdag 25. april med stor suksess. Det kom inn minst like mye tøy som i fjor, og det var mange barn og voksne innom. Tilbakemelding på at det fungerte godt å ha sosiale treff trinnvis, i stedet for klassevis. Det var voksne og elever på alle basene, og det ble ryddet fint opp i etterkant.

Det ble satt av for god tid til rigging da 7. klasse hadde gjort en kjempejobb i forkant. Ble derfor ferdig etter bare en time. Til neste år settes man bare opp 1,5 time til rigging i forkant.   
Rydding i etterkant gikk veldig fort da mange bidro. Ca. 10 sekker med klær var igjen og ble levert til Hjelp oss å hjelpe Agder.

Gode tilbakemeldinger og FAU ønsker å videreføre byttedagen også til neste år.

# Sak 33/23.24 Evaluering av årshjul

Det har stort sett fungert bra med årshjul og at hver klasse har fire aktiviteter hvert skoleår. Imidlertid ikke alle klasser som har gjennomført.   
For skoleåret 24/25 byttes aktiviteten på høsten ut med oppstart at Foreldrenettverk, jmf sak 31/23.24, for at det ikke blir for mange samlinger man skal delta på. Dersom noen klasser likevel ønsker å gjennomføre høstaktivitet med foreldre og elever er det selvfølgelig anledning til det.   
  
FAU oppfordrer fortsatt alle klasser til å følge årshjulet. Når foreldre og elever blir godt kjent skaper dette gode relasjoner og arenaer for samhandling.

# Sak 34/23.24 Klassegave og bursdager

FAU oppfordrer til at hver klasse har en bevissthet på hvilke løsninger man velger når det kommer til bursdager og gaver. Man ser at det i de fleste klasser er barn som ikke deltar grunnet utgiftene til gaver og feiring.   
Det er ulike løsninger som benyttes i dag:

* Klassegave. Foreldre til bursdagsbarnet order selv en gave fra klassen. Noen klasser har en maksgrense på 350kr. De som er invitert har ikke med gaver, men noen velger å ta med en tegning eller kort.
* Avtalt sum, maks 50kr i gave.
* Noen klasser vippser penger til foreldre til bursdagsbarnet, som igjen kjøper en gave fra klassen.
* Annet?

FAU oppfordrer til at alle klasser har dette som tema på foreldremøtet på høsten, og blir enig om en god praksis for sin klasse.

Videre oppfordres det til å slå sammen bursdagsfeiringer, der dette kan passe. Dersom det er noen i en klasse som ønsker å feire sammen med andre, men er usikker på hvem de kan kontakte, kan klassekontakt være behjelpelig med dette.

# Sak 35/23.24 Uteområdet

Elevrådet har sendt mail og fått tilbakemelding om at skolen står på prioritert liste. De følger opp videre for å høre mer hvilken plass de står på.   
Skolen har fått penger for 4 år siden, og det er ønskelig å komme i gang med arbeidet snarest.

# Sak 36/23.24 Dugnad akebakke

SAU lurer på om foreldrene kan bidra til dugnad på skolen, da man ønsker å renske opp i akebakken på skolen. Dette vil også kunne komme nærområdet til gode, da akebakken også kan benyttes utenom skoletid. FAU er positive til det.

Skolen undersøker med parkvesenet om hvilke løsninger man bør bruke. De planlegges å arrangere dugnad høsten-24.